དུས་རབས་དགུ་པའི་ལོ་རབས་བཞི་བཅུ་པ་སྟེ་བོད་ཀྱི་རྒྱལ་པོ་ཐ་མ་དར་མ་འུ་དུམ་བཙན་པོ་སྐུ་བཀྲོངས་བ་ནས་ལོ་ངོ་ཉིས་སྟོང་ཉེ་བར་དབང་བསྒྱུར་བའི་བཙན་པོ་རྒྱལ་ཁབ་ཀྱང་སིལ་བུ་ཁ་འཐོར་གྱི་ལམ་དུ་ཆས་པའི་དབུ་བརྙེས།དེ་ལ་བོད་ཀྱི་ལོ་རྒྱུས་ཐོག་བོད་སིལ་བུའི་དུས་རབས་ཞེས་ཡོངས་སུ་གྲགས།དུས་རབས་དེའི་ནང་དུ་རྒྱལ་ཕྲན་སོ་སོའི་རང་གི་དགོས་དབང་ལྟར་ཆོས་ལུགས་གྲུབ་མཐའ་མང་པོ་དར་སྤེལ་བཏང་།ཆོས་ལུགས་དེ་དག་གནད་བསྡུས་ན་བོན་པོའི་ཆོགས་ལུགས་དང་བན་དེའི་ཆོས་ལུགས་གཉིས་སུ་འདུ།འདིར་དུས་རབས་བཅུ་པ་ཚུན་གྱི་བོན་གྱི་རིག་གཞུང་གནས་བབས་དང་འབྲེལ་ཏེ་བོན་ལུགས་ཀྱི་རྣམ་ཐར་འགྱུར་ལྡོག་གནས་ཚུལ་འགའ་ཞིག་བརྗོད་པ་ལ།ཐོག་མར་བོན་ལུགས་གཏེར་ཆོས་དང་བརྩམས་ཆོས་སྙན་རྒྱུད་བཀའ་མ་བཅས་ངོ་སྤྲོད་མདོ་ཙམ་ཞུ་བ་ལ།